Manouchehr Mottaki

Manouchehr Mottaki (født 1953) er en iransk diplomat og politiker som var Irans utenriksminister i perioden 2005–2010.

Mottaki har en bachelorgrad fra Universitetet i Bangalore i India og en mastergrad i statsvitenskap fra Universitetet i Teheran. 

Han var medlem av det iranske parlamentet fra 1980 til 1984. Han var deretter ambassadør, blant annet til Tyrkia og Japan. Han var viseutenriksminister fra 1992 til 1994. I 2005 ble han oppnevnt til utenriksminister av president Mahmoud Ahmadinejad. Han gikk av 13. desember 2010 som et ledd i interne maktkamper.

Referanser 

Iranske politikere
Personer fra provinsen Golestan
Iranske diplomater